Public procurement notice: Contract Award Notice
Published: 2017-01-11
Buyer: SKAT
Country: DK
Region: DANMARK
Contract type: Services
Procedure: Open procedure
CPV classification: 72220000: Systems and technical consultancy services | 72222100: Information systems strategic review services | 72222300: Information technology services | 72224000: Project management consultancy services | 72225000: Systems quality assurance services
Estimated value: 4000000 DKK
Award criteria: The most economic tender

Technical requirements: Opgaven angår konsulentbistand og teknisk rådgivning i forbindelse med gennemførelsen af en retssag mod en leverandør om mangler ved et IT-system. Rammeaftalen omfatter blandt andet bistand med udarbejdelse af spørgsmål til syn og skøn af det leverede system. Løsningen af opgaven vil kræve erfaring med specialudviklede administrative IT-systemer i Java, baseret på serviceorienteret arkitektur (SOA).
Den udbudte rammeaftale vedrører konsulentbistand til, og teknisk rådgivning af, SKAT i forbindelse med SKATs gennemførelse af en retssag mod en leverandør om mangler ved et IT-system. Retssagen har en høj teknisk kompleksitet, hvorfor SKAT har brug for kvalificeret ekstern rådgivning med de tekniske aspekter af retssagen. Formålet er at sikre, at såvel SKAT som SKATs øvrige rådgivere har den nødvendige tekniske forståelse af IT-systemet og dets implementering, der er nødvendig for en tilfredsstillende gennemførelse af retssagen.
Det leverede IT-system, der er baggrunden for retssagen, er et specialudviklet IT-system til brug for SKATs administrative opgaver med inddrivelse af gæld. IT-systemet kaldes i daglig tale EFI — Et Fælles Inddrivelsessystem. Der er hovedsageligt tale om Java komponenter, der skulle basere sig på serviceorienteret arkitektur (SOA).
Rammeaftalen indeholder en option om forlængelse af rammeaftalens varighed. Optionen er nærmere beskrevet i II.2.7) ovenfor.
Ordregiver anser sit behov for ydelserne som værende akut, da ordregiver arbejder i efter frister fastsat af retten, og disse frister ikke kan forventes rykket. For at kunne overholde den kommende frist for indlevering til retten, er det af afgørende betydning, at tilbudsgiver kan yde rådgivning senest fra 1.2.2017. Henset til det omfattende materiale, der skal gennemgås, før tilbudsgiver kan yde rådgivning, vurderer ordregiver, at tilbudsgiver senest bør påbegynde arbejdet medio-ultimo december, hvorfor kontrakten skal være tildelt på dette tidspunkt.
Fristen for afgivelse af tilbud er 15 dage. Dette er begrundet, dels i behovet for bistand til rettidig afgivelse af skrifter med det korrekte indhold til varetagelse af Kundens retsstilling, dels er det ordregivers konkrete vurdering, at udbudsmaterialet har et omfang, der gør, at tilbudsgiver kan gennemgå dette og afgive tilbud inden for den forkortede frist. Udbudsmaterialet er enkelt med krav om besvarelse af få forhold.
I relation til punkt II.2.6) bemærkes, at beløbet udgør et skøn over den forventede kontraktsum for rammeaftalens fulde løbetid, inklusive prisen for alle optioner. Skønnet er baseret på ordregivers kendskab til priserne på markedet for lignende ydelser og opgavens forventede omfang samt rammeaftalens varighed.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.


Winner: Mjølner Informatics A/S
Award value: 4000000
Number of bids: 3